ଲମ୍ୱର ପଙ୍କଚର

ଲମ୍ବର ପଙ୍କଚର ( LP ) ବା କଟିବନ୍ଧ ଛିଦ୍ର, ଯାହା ମେରୁଦଣ୍ଡ ଟ୍ୟାପ୍ ଭାବରେ ମଧ୍ୟ ଜଣାଶୁଣା, ହେଉଛି ଏକ ଚିକିତ୍ସା ପ୍ରଣାଳୀ ଯେଉଁଥିରେ ମେରୁଦଣ୍ଡ କେନାଲରେ ଏକ ଛୁଞ୍ଚି ଭର୍ତ୍ତି କରାଯାଇ ସେରେବ୍ରୋସ୍ପାଇନାଲ୍ ଫ୍ଲୁଇଡ୍ (CSF) ସଂଗ୍ରହ କରାଯାଏ । ଏହା ମେନିଞ୍ଜାଇଟିସ୍, ସବଆରାକନଏଡ୍ ରକ୍ତସ୍ରାବ ଏବଂ କେନ୍ଦ୍ରିୟ ସ୍ନାୟୁ ମଣ୍ଡଳୀର ପ୍ରଦାହଜନକ ରୋଗ ନିର୍ଣ୍ଣୟ କରିବାରେ ସାହାଯ୍ୟ କରିଥାଏ । ଏହି  ପ୍ରଦାହଜନକ ରୋଗରେ ମଲ୍ଟିପ୍ଲ ସ୍କ୍ଲେରୋସିସ୍, ଗୁଲେନ-ବାରେ ସିଣ୍ଡ୍ରୋମ, ଲ୍ୟୁକୋଏନସେଫାଲୋପାଥି ଏବଂ ପାରାନିଓପ୍ଲାଷ୍ଟିକ୍ ସିଣ୍ଡ୍ରୋମ ଅନ୍ତର୍ଭୁକ୍ତ ହୋଇଥାଏ । ଏହା ମଧ୍ୟ ଇଡିଓପାଥିକ୍ ଇଣ୍ଟ୍ରାକ୍ରାନିଆଲ୍ ଉଚ୍ଚ ରକ୍ତଚାପର ଚିକିତ୍ସା ଏବଂ କିଛି ଔଷଧ ଦେବାରେ ବ୍ୟବହୃତ ହୋଇପାରେ ।

କେତେକ ପ୍ରକାରର ବର୍ଦ୍ଧିତ ଇଣ୍ଟାକ୍ରାନିଆଲ୍ ଚାପ, ପଙ୍କଚର ସ୍ଥାନରେ ଚର୍ମ ସଂକ୍ରମଣ ଏବଂ ଏଲ (L) ପ୍ରତି ୫୦ x ୧୦୯ ତଳେ କମ୍ ପ୍ଲାଲେଟ୍ ଥିଲେ ଏହା ଲମ୍ବର ପଙ୍କଚର କରିବାକୁ ମନା କରାଯାଏ । ଏହା ଏକ ଡିଓଏସି (DOAC) କିମ୍ବା ୱାର୍ଫାରିନରେ ୧.୫ରୁ ଅଧିକ ଆଇଏନଆର (INR) ଥିଲେ ଏହା କରିବାକୁ ସୁପାରିଶ କରାଯାଏ ନାହିଁ । ସାଧାରଣତ ଏହା ନିରାପଦ ଥିବାବେଳେ ପାର୍ଶ୍ୱ ପ୍ରତିକ୍ରିୟାରେ ପଙ୍କଚର ସାଇଟରେ ଯନ୍ତ୍ରଣା, ପୋଷ୍ଟ-ଡୁରାଲ୍-ପଙ୍କଚର ମୁଣ୍ଡବିନ୍ଧା, ସଂକ୍ରମଣ ଏବଂ ରକ୍ତସ୍ରାବ ହୋଇପାରେ ।  ଏକ ଛୋଟ ଅଣକଟିଙ୍ଗ ଛୁଞ୍ଚି ବ୍ୟବହାର କଲେ ମୁଣ୍ଡବିନ୍ଧାର ଆଶଙ୍କା କମିଯାଇପାରେ । ବହୁତ କ୍ୱଚିତ୍ ମେରୁଦଣ୍ଡରେ ହେମାଟୋମା କିମ୍ବା ସ୍ନାୟୁ ମୂଳରେ ଆଘାତ ହୋଇପାରେ । 

ଏହା ସାଧାରଣତଃ ସ୍ଥାନୀୟ ନିଶ୍ଚେତକ ଏବଂ ଯିବାଣୁ ବିହିନ କୌଶଳ (sterile technique) ବ୍ୟବହାର କରି କରାଯାଏ । ଉଦ୍‌ବେଗ ଥିଲେ ମିଡାଜୋଲାମ କିମ୍ବା ଫେଣ୍ଟାନିଲ ସାହାଯ୍ୟ କରିପାରେ |  ଏହି ପଦ୍ଧତିଟି ବସିଥିବା ବ୍ୟକ୍ତି କିମ୍ବା ତାଙ୍କ ପାର୍ଶ୍ୱରେ ଶୋଇଥିବା ସମୟରେ କରାଯାଇଥାଏ । ଅଣ୍ଟା ମଝି ଧାଡ଼ିରେ ଏଲ୩/ 4 କିମ୍ବା ଏଲ୪/ ୫ ମେରୁଅସ୍ଥି ମଧ୍ୟରେ ଏକ ଛୁଞ୍ଚି ପ୍ରବେଶ କରାଇ ସବଆରାକନଏଡ ସ୍ଥାନରରୁ ତରଳ ପଦାର୍ଥ ସଂଗୃହିତ କରାଯାଏ ।  ସ୍ପଟ୍ ଚିହ୍ନିବା ପାଇଁ ଏକ " ସିରିଞ୍ଜ୍ ହିକି" ("syringe hickie") ବ୍ୟବହାର କରାଯାଇପାରେ । ଅଲଟ୍ରାସାଉଣ୍ଡ କରି ସଫଳତା ଅଧିକ କରାଯାଇପାରେ ।

ପ୍ରଣାଳୀ ଅନୁସରେଣ କରିବା ପରେ ଏକ ବ୍ୟାଣ୍ଡେଜ୍ ପ୍ରୟୋଗ କରାଯାଏ ଏବଂ ବ୍ୟକ୍ତି ବୁଲାବୁଲି କରିପାରନ୍ତି । କୋଷ ଗଣନା, ମାଇକ୍ରୋବାୟଲ୍ ସଂସ୍କୃତି, ପ୍ରୋଟିନ୍ ଏବଂ ଗ୍ଲୁକୋଜ୍ ସ୍ତର, ରଙ୍ଗ ବିଶ୍ଳେଷଣ ଏବଂ ସାଇଟୋପାଥୋଲୋଜି ପାଇଁ ତରଳ ପଦାର୍ଥ ପଠାଯାଏ । ଅନ୍ୟାନ୍ୟ ପରୀକ୍ଷଣରେ ପିସିଆର ପରୀକ୍ଷା ଏବଂ ଓଲିଗୋକ୍ଲୋନାଲ ବ୍ୟାଣ୍ଡ ଅନ୍ତର୍ଭୁକ୍ତ କରାଯାଇପାରେ । ଲମ୍ବର ପଙ୍କଚର ସାଧାରଣ ଭାବରେ କରାଯାଏ । ଏହା ପ୍ରଥମେ ୧୮୯୧ ମସିହାରେ ଜର୍ମାନୀ ଚିକିତ୍ସକ ହେନରିଚ କ୍ୱିଙ୍କେଦ୍ୱାରା କରାଯାଇଥିଲା । 

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki